Duane Eddy
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Duane Eddy er en amerikansk gitarist og komponist som var meget populær fra 1958 til midt i 1960-årene.
Eddy flyttet i 1951 med sin familie til Arizona, hvor han i 1957 møtte produsenten Lee Hazlewood. Han ble særlig kjent for sin spesielle «twang sound», som han laget ved blant annet å bruke de dypeste strengene som melodistrenger og legge på mye ekko og andre effekter.Hans andre single, Rebel-'Rouser, ble en stor internasjonal slager i 1958. Først og fremst i USA og Storbritannia hadde han store hits i årene fram til 1963: Peter Gunn Theme, Forty Miles Of Bad Road, Shazam!, Because They're Young (tittelmelodien fra en film han spilte i), Pepe, Theme From Dixie, Ballad Of Paladin og (Dance With The) Guitar Man. På sistnevnte og comebackhiten Play Me Like You Play Your Guitar (1975) medvirket vokalgruppa The Rebelettes.Debutalbumet Have "Twangy" Guitar – Will Travel (1958) ble en storselger i USA, men Eddy fikk mindre suksess med de 22 albumene han ga ut i 1959-1967. I 1986 ble han gjenoppdaget av en ny generasjon, da han fikk spille gitar på The Art of Noises moderne hitversjon av Peter Gunn. Året etter gjorde han comeback med albumet Duane Eddy, som ble produsert av storheter (og fans) som George Harrison, Paul McCartney og Ry Cooder. I 2011 kom han tilbake med det kritikerroste albumet Road Trip, som ble produsert av Richard Hawley i Sheffield. Les mer i Store norske leksikon rock Eksterne lenker Duane Eddy